b'\n_START_ARTICLE_\nHrkanje\n_START_PARAGRAPH_\nH\xc5\x95kanje (angl. huffing) je tehnika \xc4\x8di\xc5\xa1\xc4\x8denja dihalnih poti pri bolnikih s cisti\xc4\x8dno fibrozo. Gre za ekspiratorno tehniko s forsiranim izdihom z odprtim glotisom ter so\xc4\x8dasnim izgovarjanjem \xc4\x8drke H. Hrkanje se izvaja podobno kot ka\xc5\xa1ljanje, vendar z manj\xc5\xa1o silo.\n_START_SECTION_\nNamen\n_START_PARAGRAPH_\nNamenjen je \xc4\x8di\xc5\xa1\xc4\x8denje dihalnih poti. S pomo\xc4\x8djo hrkanja bolnik pomaga sluzi preiti iz dihalnih poti ali vsaj premakniti sluz iz spodnjih v zgornje dihalne poti, od koder jo la\xc5\xbeje izka\xc5\xa1lja.\n_START_SECTION_\nPostopek\n_START_PARAGRAPH_\nHrkanje ne sme biti nasilno. Bolnik ga izvaja, dokler se plju\xc4\x8da ne o\xc4\x8distijo oziroma dokler bolnik ne potrebuje po\xc4\x8ditka. Obi\xc4\x8dajno traja od 10 do 30 minut. Izvaja se po naslednjem postopku:_NEWLINE__NEWLINE_1. Bolnik sede vzravnano, roke namesti v polo\xc5\xbeaj k medialni ravnini, s kotom v ramenskem sklepu 90 \xc2\xb0 in z upognjenimi komolci v kotu 90 \xc2\xb0._NEWLINE__NEWLINE_2. Po\xc4\x8dasi in globoko vdihne skozi nos in zadr\xc5\xbei zrak pribli\xc5\xbeno 3 sekunde._NEWLINE__NEWLINE_3. Sledi izdih s hkratnim pomikom rok k telesu in izgovarjanjem \xc4\x8drke H.'